1941-ben az "Australia" konvojokat kísért az Atlanti- és az Indiai-óceánon. A Csendes-óceáni háború kezdete után a hajót áthelyezték a Csendes-óceán délnyugati részére. 1942 májusában a Korall-tengeri csata során a hajó túlélte a japán torpedóbombázók folyamatos támadását. 1942 augusztusától 1944 közepéig a "HMAS Australia" tüzérségi támogatást nyújtott a szárazföldi csapatoknak. Ilyen módon segítette többek között a guadalcanali és az új-guineai hadjáratot, vagy az Új-Britanniai partraszállást.